b'\n_START_ARTICLE_\nArdalionas Rastovas\n_START_SECTION_\nBiografija\n_START_PARAGRAPH_\nGim\xc4\x97 1926 m. bir\xc5\xbeelio 17 d. tarnautojo \xc5\xa1eimoje Maskvoje. 1943 m. baig\xc4\x97 vidurin\xc4\x99 mokykl\xc4\x85 ir \xc4\xafstojo \xc4\xaf Maskvos energetikos institut\xc4\x85._NEWLINE_1949 m. su pagyrimu baig\xc4\x97 Maskvos energetikos instituto Radiotechnikos fakultet\xc4\x85. 1948 m., dar mokydamasis MEI, dirbo MTI-17 (rus. \xd0\x9d\xd0\x98\xd0\x98-17) vyresniuoju techniku. Baig\xc4\x99s institut\xc4\x85 per ketverius metus nuo in\xc5\xbeinieriaus pakilo iki laboratorijos vir\xc5\xa1ininko._NEWLINE_1953 m. paskirtas radaro Izumrud-2 (skirto naikintuvams MiG-17 ir MiG-19) vyriausiojo konstruktoriaus pavaduotoju. 1955 m. perkeltas \xc4\xaf MTI-7 filial\xc4\x85 \xc5\xbdukovskyje, kuris dabar vadinasi V. Tichomirovo vardo Prietais\xc5\xb3 gamybos mokslinio tyrimo institutas (rus. \xd0\x9d\xd0\xb0\xd1\x83\xd1\x87\xd0\xbd\xd0\xbe-\xd0\xb8\xd1\x81\xd1\x81\xd0\xbb\xd0\xb5\xd0\xb4\xd0\xbe\xd0\xb2\xd0\xb0\xd1\x82\xd0\xb5\xd0\xbb\xd1\x8c\xd1\x81\xd0\xba\xd0\xb8\xd0\xb9 \xd0\xb8\xd0\xbd\xd1\x81\xd1\x82\xd0\xb8\xd1\x82\xd1\x83\xd1\x82 \xd0\xbf\xd1\x80\xd0\xb8\xd0\xb1\xd0\xbe\xd1\x80\xd0\xbe\xd1\x81\xd1\x82\xd1\x80\xd0\xbe\xd0\xb5\xd0\xbd\xd0\xb8\xd1\x8f \xd0\xb8\xd0\xbc\xd0\xb5\xd0\xbd\xd0\xb8 \xd0\x92. \xd0\x92. \xd0\xa2\xd0\xb8\xd1\x85\xd0\xbe\xd0\xbc\xd0\xb8\xd1\x80\xd0\xbe\xd0\xb2\xd0\xb0, \xd0\x9d\xd0\x98\xd0\x98\xd0\x9f). Vadovavo raket\xc5\xb3 oras-oras K-5 sistemos (l\xc4\x97ktuvai MiG-17 ir MiG-19), naudojusios radarus Izumrud-2, bandymams._NEWLINE_1957 m. Ardalionas Rastovas pradeda dirbti naujoje Instituto tematikoje. Jis paskirtas zenitini\xc5\xb3 raket\xc5\xb3 kompleks\xc5\xb3 sausumos kariuomenei vyriausiuoju konstruktoriumi (1955-1982 m.). Jam vadovaujant buvo sukurtas ZRK Kub, priimtas \xc4\xaf kariuomen\xc4\x97s ginkluot\xc4\x99 ir gamintas serijiniu b\xc5\xabdu (pagaminta vir\xc5\xa1 500 kompleks\xc5\xb3). Kol buvo vyriausiasis konstruktorius, 7 kartus modifikavo komplekso Kub aparat\xc5\xabr\xc4\x85._NEWLINE_42 mokslini\xc5\xb3 darb\xc5\xb3 ir 3 patent\xc5\xb3 aviacin\xc4\x97s technikos ir zenitin\xc4\x97s ginkluot\xc4\x97s, karin\xc4\x97s technikos k\xc5\xabrimo ir \xc4\xafsisavinimo srityse autorius. Nuo 1969 m. technikos moksl\xc5\xb3 kandidatas._NEWLINE_Buv\xc4\x99 ved\xc4\x99s, tur\xc4\x97jo dvi dukteris.'